**Masterprosjekt i farmasi 2020/2021**

Senter for farmasi vil med dette oppfordre fagmiljø til å tilby masterprosjekt i farmasi som skal gjennomføres i perioden høst 2020 - vår 2021.

Dersom fagmiljøene har pågående eller planlagte forskningsprosjekter som kan være aktuelle for mastergradsstudenter i farmasi, ønsker vi at veileder utarbeider et kort sammendrag for aktuelle prosjekter og sender dette til [marte.arvik@uib.no](mailto:marte.arvik@uib.no) **innen 13. desember 2018.**

**Sammendrag/ prosjektbeskrivelse skal inneholde:**

* Prosjektets/oppgavens tittel/arbeidstittel.
* Navn på veileder(e) og veileder(e)s arbeidssted/hvor oppgaven skal utføres, **kontaktinformasjon** til veileder/kontaktperson. Alle studenter bør ha 2 veiledere, og skal ha minst en UiB-ansatt (intern) veileder.
* Kort sammendrag av prosjektets problemstilling, målsetning for oppgaven og informasjon om hvilke forskningsmetoder som er aktuelle i prosjektet. Det skal framgå hvorfor oppgaven vurderes som aktuell for mastergradsstudenter i farmasi.
* Eventuelt informasjon om hvilke studieretningsemner som er aktuelle i oppgaven.
* Informasjon om hvordan og evt. når veileder velger ut studenten(e) og evt. frister for studentene om å melde interesse må beskrives (se [PUF-referat 13. mars 2019](http://ekstern.filer.uib.no/mofa/studie/referat/Programutvalg%20farmasi/2019/Protokoll%20PUF_13%20mars%202019.pdf), sak 3/19). Veileder må varsle de som evt. ikke ble tilbudt oppgaven. Om studenten har meldt sin interesse for flere prosjekter, må studenten også varsle alle veiledere de har vært i kontakt med når de har valgt prosjekt.

**Masteroppgaven:**  
Studentene på kull16 (26 stk.) på Integrert masterprogram i farmasi ved UiB skal undervisningsåret 2020/2021 gjennomføre en mastergradsoppgave tilsvarende 45 studiepoengs omfang og studieretningsemner på 15 studiepoeng.

Innleveringsdato for masteroppgaven er 20. mai 2021, kl. 12.00.

Studentene skal ha valgt oppgave og inngått **«**Avtale for mastergradsoppgave i farmasi» om veiledning innen 1. april 2020.

**Senter for farmasi planlegger et møte for masterstudentene fredag 14. februar 2019 hvor vi inviterer dere til å presentere deres masterprosjekt. Dagen avsluttes med Farmasøytisk Vinterfest.**

**Vi ber dere merke av datoen 14. februar 2019, vi vil komme tilbake med mer info om sted og program.**

Kontaktperson for faglige spørsmål:   
Reidun Kjome, [Reidun.kjome@uib.no](mailto:Reidun.kjome@uib.no), 55 58 61 18, 481 83 883

Kontakt for administrative spørsmål:   
Marte Nørve Årvik, [**marte.arvik@uib.no**](mailto:marte.arvik@uib.no), tlf. 55 58 63 58

Med vennlig hilsen

Reidun Kjome Marte Nørve Årvik

senterleder seniorkonsulent